bg en bg ru uk bg bg uk ru bg bg bg de bg bg bg bg bg bg bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Двери стартира нов проект: „Първи стъпки в Православието“ | milostiv.org
English | Присъединете се към нас
Представяме ви най-новия проект на екипа на Центъра за образователни инициативи „Двери“: „Първи стъпки в Православието“ – наръчник за съвременните деца, техните учители и родители.
Създаден е за децата на 21 в., които обичат технологиите, но искат да научат повече и за вярата. Проектът представя на децата от началната училищна възраст християнския поглед към света и човека, но прави връзки и със съвременното хуманитарно знание и природните науки.
Проектът е част от усилията на екипа ни да подпомогне християнското образование на българските деца по модерен начин, който кореспондира с потребностите на днешното поколение, което с лекота борави с технологиите, но трудно намира пътя към себе си и към Бога. „Първи стъпки в Православието“ задава посоката в това отношение.
Подобен иновативен проект има нужда от съмишленици – хора с горещи сърца, открит и смел ум, които се вдъхновяват от Христовите думи „Дерзайте!“ и „Бъдете будни!“. Съмишленици, които очакват православната вяра да даде на децата ни възможност за изграждане на критичен мироглед, за развитие на творческия им потенциал и за израстване до „пълната възраст на Христовото съвършенство“ (Еф. 4:13).
В това си начинание имаме нужда и от вашата подкрепа, за да може това издание да достигне до съвременните деца. Те имат правото да погледнат към света на вярата без страх и предразсъдъци и да видят в Църквата неограничен хоризонт за духовно развитие.
Отпечатване на наръчник „Първи стъпки в Православието“, насочен към децата от начална училищна възраст и техните родители и учители. В него последователно и по увлекателен начин са представени основните християнски възгледи за Творението, десетте Божи заповеди, основните старозаветни разкази, между които така трудните за разбиране в детска възраст теми за потопа и Вавилонската кула. Децата ще научат в какво се проявява Божията справедливост, кой може да стане светец и можеш ли да бъдеш приятел с Бога. Как човек може да общува с Бога и да изследва тайните на вселената – от микроскопичните същества до движението на звездите и планетите. Каква е ролята на вярата в научните изследвания, при управлението на държава, при отбраната на крепост. Важно място в наръчника заема екологията, като елемент от отговорността на човека за сътворения от Бог свят.
Отпечатване на творческа книжка със забавни задачи, в която децата могат да творят, пишат и се забавляват, учейки за християнството.
Част от тиража на изданието на наръчника и книжката ще се предостави безплатно за ползване от учители.
Създаване на електронен интерактивен вариант на наръчника и книжката, базиран в интернет, включващ изследователски задачи, видеа, допълнителна информация и изображения.
Споделете с нас добрина - ваша или на ваш познат и ние ще я разкажем на страниците на Милостив, за да вдъхновим и други добротворци.
Десетки дариха кръв за родилката Стела, акцията за спасяването й продължава
Старозагорски второкласници събраха средства в помощ на пострадалите при наводненията в Карловско
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Българите във Флоренция вече имат свое неделно училище
Онкологичният център призовава бургазлии: Включете в благотворителната инициатива Велотон тази събота
Доброволци от Г. Оряховица се притекоха на помощ на бедстващите след наводнението в Карловско
Дарителската кампания на ППМГ Никола Обрешков събра 3434,40 лв. за пострадалите от наводненията в Карловско
Зов за помощ: Деян от Пазарджик има нужда от нас
Иво от Радомир пред поредно изпитание, налага се спешна животоспасяваща операция!
Хора със здравословни проблеми
Copyright © 2011-2022 milostiv.org